Diari Oficial de la Generalitat Valenciana


Sumari del DOGV 6763, del 27-04-2012 (2012/4050)

RESOLUCIÓ de 20 d'abril de 2012, de la Subsecretaria de la Conselleria d'Educació, Formació i Ocupació, sobre la delegació de competències en determinats òrgans de la Conselleria d'Educació, Formació i Ocupació.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6763

Data del DOGV
:   27-04-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/4050


Data del document
:   20-04-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Correcció d'errades

Anàlisi jurídica

RESOLUCIÓ de 20 d'abril de 2012, de la Subsecretaria de la Conselleria d'Educació, Formació i Ocupació, sobre la delegació de competències en determinats òrgans de la Conselleria d'Educació, Formació i Ocupació. [2012/4050]  
Per mitjà del Decret 75/2011, de 24 de juny, del Consell, pel qual s'establix l'estructura orgànica bàsica de la Presidència i de les conselleries de la Generalitat, s'han introduït novetats en matèria organitzativa i s'han suprimit determinats òrgans. Estes modificacions es van concretar en el Decret 98/2011, de 26 d'agost, del Consell, pel qual s'aprova el Reglament Orgànic i Funcional de la Conselleria d'Educació, Formació i Ocupació.  
Així doncs, amb este nou marc regulador i per a facilitar la fluïdesa adequada i necessària en el desenrotllament de les funcions que han sigut assignades a la persona titular de la Subsecretaria, resulta convenient acudir a la fórmula administrativa de la delegació de competències en la gestió dels assumptes la competència dels quals té assignada.  
Per això, de conformitat amb el que establixen els articles 13 i 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i fent ús de les facultats que em conferix l'article 63 de la Llei 5/1983, de 30 de desembre, del Consell, resolc:  
  
Primer  
Delegar en la persona titular de la Direcció General de Formació i Qualificació Professional les competències relatives a la gestió de totes les actuacions necessàries per a la tramitació dels contractes dels experts docents, excepte la formalització que correspon a la persona titular de la Subsecretaria.  
  
Segon  
Delegar en la persona titular de la Secretaria General Administrativa les competències relatives a les resolucions i actes administratius en els assumptes següents:  
1. Autoritzacions que expressament incloguen l'existència de crèdit adequat i suficient per a formalitzar contractacions laborals temporals, i el nomenament de funcionaris interins per a la cobertura de llocs d'atenció directa que tinguen origen en substitucions per incapacitat temporal o llicències per maternitat.  
2. Informe sobre concessió de llicències sense retribució, propostes de comissions de servicis, reconeixement de compatibilitat, així com l'emissió dels informes preceptius en les sol·licituds de prolongació del servici actiu del personal no docent.  
3. L'adscripció temporal del personal funcionari dels servicis centrals de la conselleria, que no ocupe llocs singularitzats, a unitats orgàniques o funcionals distintes, sempre que no supose canvi de localitat, situació d'expectativa de destinació o d'excedència forçosa.   
  
4. Control horari, vacacions, reduccions de jornada, flexibilitat de l'horari de treball, permisos i llicències de competència d'esta Subsecretaria del personal adscrit als servicis centrals de la Conselleria.  
  
5. L'exercici de les competències sobre la gestió del capítol I de la classificació econòmica dels pressupostos de la Generalitat quant a incidències en nòmina respecte del personal no docent adscrit a esta Conselleria.  
6. La facultat d'autoritzar el gasto per la inscripció i assistència a cursos, jornades, conferències i altres activitats formatives respecte del personal no docent adscrit a esta Conselleria.  
  
Tercer  
Delegar en la persona titular de la Subdirecció General de Personal Docent les competències relatives a les resolucions i actes administratius en matèria de personal docent, personal no docent dels centres educatius, en concret fisioterapeutes, educadors especials i educadors d'escola infantil, excepte en aquelles matèries competència de la Conselleria d'Hisenda i Administració Pública, així com del personal laboral contractat com a professor de religió catòlica, que presten servicis en centres públics dependents d'esta Conselleria, en els assumptes següents:   
1. Gestió i resolució dels assumptes relatius al seu règim jurídic, així com l'emissió dels informes preceptius en les sol·licituds de prolongació del servici actiu del personal docent.  
2. Gestió i resolució de les seues situacions administratives, comissions de servicis i llicències.  
3. Exercici de les facultats disciplinàries respecte al personal docent dependent de la conselleria, excepte les que l'ordenament jurídic atribuïx a altres òrgans.  
4. Elaboració i proposta per a la seua aprovació de l'oferta d'ocupació pública docent, així com la gestió, desenrotllament i resolució dels procediments selectius per a l'ingrés en la funció pública docent no universitària, excepte la convocatòria i aprovació de les bases.  
5. Dotació de mitjans personals dels centres docents i dels servicis de suport educatiu, convocatòria, gestió i resolució dels procediments per a la provisió de llocs de treball de caràcter docent, dels concursos de trasllats i de les borses de personal docent interí.  
  
6. Gestió i resolució d'assumptes relacionats amb el registre del personal docent no universitari, sense perjuí de les funcions que tinguen encomanades altres òrgans o departaments de la Generalitat.  
  
Quart  
Delegar en les persones titulars de les direccions territorials de la Conselleria d'Educació Formació i Ocupació, dins del seu respectiu àmbit, les competències relatives a les resolucions i actes administratius en els assumptes següents:  
1. Reconeixement dels complements específics de festivitat, nocturnitat i torns, respecte al personal adscrit a llocs de treball de les respectives direccions territorials.  
2. Certificats relatius a servicis previs del personal docent.  
  
3. Control horari, vacacions, reduccions de jornada, flexibilitat de l'horari de treball, permisos i llicències de competència d'esta Subsecretaria.  
4. Aprovació anual dels horaris de treball del personal els servicis de treball del qual són a torns o no són d'índole burocràtica.  
  
Quint  
Delegar en el director o la directora dels centres docents no universitaris les competències relatives a l'autorització de comissions de servici amb dret a indemnització, sempre que els gastos siguen a càrrec del pressupost del centre i el motiu d'estes siga bé el nomenament d'algun professor per a la impartició de la docència en centres de distinta localitat amb caràcter itinerant o bé la convocatòria d'un organisme oficial relacionada amb el funcionament del centre, tot això s'haurà de justificar documentalment.  
  
Sext  
Es delega la competència per a l'aprovació dels comptes justificatius dels gastos imputables a les caixes fixes en les persones titulars de les secretaries autonòmiques en l'àmbit de les seues competències respectives.   
  
Sèptim  
1. En cas de vacant, absència o malaltia dels titulars dels òrgans delegats en la present resolució, les competències delegades s'exerciran segons el que preveu el Reglament Orgànic i Funcional de la Conselleria d'Educació.  
2. En cas d'absència, vacant o malaltia del director o de la directora territorial, les competències delegades seran exercides pel secretari o secretària territorial.  
  
Octau  
La present delegació de competències podrà ser revocada en qualsevol moment per l'òrgan delegatori, conforme a l'article 13.6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
La delegació de competències que s'efectua a través de la present resolució s'entén sense perjuí que en qualsevol moment el titular de la Subsecretaria puga avocar el coneixement i resolució dels assumptes que crega oportuns, en els termes i amb els requisits que establix l'article 14 de la Llei 30/1992, de 26 de novembre, de Règim Jurídic i del Procediment Administratiu Comú.  
  
Nové  
Sempre que es faça ús d'esta delegació d'atribucions, s'haurà de fer constar expressament en la resolució o l'acte que s'adopte, i es consideraran dictats per l'òrgan delegatori, sense que càpia la delegació de competències delegades.  
  
Deu  
Queden sense efecte totes les disposicions del mateix rang o inferior que s'oposen al que establix esta resolució, i de manera expressa, les següents:  
La Resolució de 8 d'abril de 1986, de la Secretaria General de la Conselleria de Cultura, Educació i Ciència, per la qual es delega en els directors generals i territorials de la conselleria la facultat per a autoritzar comissions de servici.   
La Resolució de 16 de maig de 1995, de la Secretaria General de la Conselleria d'Educació i Ciència, per la qual es delega l'exercici de determinades competències en els directors dels centres docents no universitaris de titularitat de la Generalitat Valenciana.   
  
Onze  
La present resolució de delegació de competències produirà efectes partir del dia 1 de maig de 2012.  
  
Contra el present acte, que esgota la via administrativa, els interessats podran interposar un recurs contenciós administratiu en el termini de dos mesos, a comptar des de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que establixen els articles 10.1.a i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, o potestativament un recurs de reposició davant d'este mateix òrgan, en el termini d'un mes, computat en els termes ja esmentats, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic i del Procediment Administratiu Comú, sense perjuí que els interessats puguen interposar-ne qualsevol altre que estimen procedent.  
  
  
València, 20 d'abril de 2012.- La subsecretària: Virginia Jiménez Martínez.